Hotuna- Iyalin mutum 5 sun mutu lokaci daya - ISYAKU.COM
Home / JAKAR MAGORI / LABARI / Hotuna- Iyalin mutum 5 sun mutu lokaci daya
Hotuna- Iyalin mutum 5 sun mutu lokaci daya
August 14, 2017 - JAKAR MAGORI, LABARI
Mazauna kauyen Okija a jihar Anambra sun wayi gari cikin mamaki ganin yadda iyalan wani gida su biyar suka mutu gabadaya kusan lokaci daya.
Bayanai sun nuna cewa matar mamacin wadda dan Acaba ne ta girka masu abinci wadda daga bisani suka ci,jim kadan da cin abincin sai maigida ya fara aman jini hakan ya sa aka garzaya da shi Asibiti kuma daga bisani Likita ya tabbatar da mutuwarsa.
Yayin da wannan ke aukuwa kawai sai 'ya'yansu su uku suka fara aman jini suma haka aka garzaya dasu Asibiti inda suma Likita ya tabbatar da mutuwarsu.
Majiyar mu ta shaida mana cewa jim kadan da ganin abin da ya faru da mijinta da 'ya'yanta su uku nan take sai matar ta yanke jiki ta fadi itama Likita ya tabbatar da cewa rai yayi halinsa.
Kamar yadda yake a al'adar kasar inyamirai (igbo) tuni makwabta suka fara zargin cewa guba ne aka sanya wa iyalin a cikin abincin da suka ci,kuma suka bukaci hukumomi su kaddamar da bincike akan musabbabin wannan lamarin.
Hotuna- Iyalin mutum 5 sun mutu lokaci daya Reviewed by Isyaku Garba on August 14, 2017 Rating: 5